S-800/2010

Mál þetta sem dómtekið var í dag er höfðað með ákæru lögreglustjórans á Suðurnesjum útgefinni í 27. september 2010 á hendur P-kk-þgf B-kk-þgf K-kk-þgf kt. 21078-4139 fyrir eftirtalin brot gegn almennum hegningarlögum og lögum um ávana- og fíkniefni;

I.

fyrir þjófnað, með því að hafa, í samvinnu við aðra aðila, á tímabilinu frá kl. 12:00 miðvikudaginn 18. febrúar 2009 til kl. 22:52 fimmtudaginn 19. febrúar s.á., spennt upp glugga að bílskúr við Tangarsundi 1, Grindavík, og í kjölfarið farið inn í bílskúrinn og tekið þaðan ófrjálsri hendi eftirtalda muni, samtals að áætluðu verðmæti kr. 11:974.526.-;

1. 5 stk. fjórhjól af gerðinni Bombardier CAN-AM outlander 400,

2. 2 stk. töskur á fjórhjól,

3. 17 pör af hönskum,

4. 5 stk. mótorhjólastígvél,

5. 6 stk. mótorhjólahjálma,

6. 3 stk. 23 lítra bensínbrúsa,

7. ca. 60 lítra af bensíni,

8. 25 stk. af lambúshettum,

9. 4 stk. mótorhjólaregngöllum,

10. 2 stk. mótorhjólajökkum,

11. 5 stk. mótorhjólabuxur,

12. 3 stk mótorhjólabolum,

13. 2 stk. mótorhjólavatnspoka,

14. 3 stk. mótorhjólasamfestinga,

15. 1 stk. DeWalt hjólsög,

16. 1 stk. DeWalt slípirokk,

17. 1 stk. DeWalt kúttara,

18. 4 stk. DeWalt batterý,

19. 1 stk DeWalt skrúfvél,

20. 1 stk. DeWalt verkfæratösku,

21. 2 stk. ICOM festingar á fjórhjólin,

22. 1 stk. loftkút til að festa aftan á fjórhjól,

23. 1 stk. snúru á hjálm,

24. 1 stk. hita í handföng.

Telst háttsemi þessi varða við 1. mgr. 244. gr. almennra hegningarlaga nr. 19/1940 en til vara við sama ákvæði, sbr. 1. mgr. 22. gr. laganna.

II.

Fyrir fíkniefnalagabrot, með því að hafa föstudaginn 13. mars 2009 haft í vörslum sínum 3,33 g af amfetamíni er lögreglan fann í eldhússkáp við húsleit á heimili hans að Klapparstíg 13, Reykjavík.

Telst þessi háttsemi ákærða varða við 2., sbr. 5. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001 og reglugerð nr. 233/2001, um ávana- og fíkniefni og önnur eftirlitsskyld efni, sbr. reglugerð nr. 490/2001, reglugerð nr. 248/2002 og reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar.

Þá er þess krafist að ákærði verði dæmur til að sæta upptöku á 3,33 g af amfetamíni sbr. II. lið ákæruskjals, fíkniefni sem lögregla lagði hald á í þágu rannsóknar málsins, skv. 6. mgr. 5. gr. laga nr. 65/1974, sbr. lög nr. 10/1997, sbr. lög nr. 68/2001 og reglugerð nr. 233/2001, sbr. reglugerð 848/2002.

Sækjandi lét bóka að hann félli frá II ákærulið ákærunnar. Sækjandi lét einnig bóka að hann telji að brot ákærða í I lið ákæru eigi að flokka sem hlutdeildarbrot sbr. 1. mgr. 22. gr. hegningarlaga.

Ákærði kveðst játa að hafa verið hlutdeildarmaður í áðurnefndu broti.

Ákærði hefur krafist vægustu refsingar sem lög leyfa. Þá gerir verjandi kröfu um málsvarnarlaun.

Ákærði hefur í þinghaldinu í dag játað þær sakir sem hann er bornar í ákæru að með ofangreindum breytingum

Verður mál þetta því dæmt samkvæmt heimildarákvæði 164. gr. laga nr. 88/2008 um meðferð sakamála, en með skýlausri játningu ákærða, sem samrýmist öðrum gögnum málsins, telst sannað að hann hafi gerst sekur um þá háttsemi sem honum er gefin að sök. Hvorugur málsaðili hefur gert kröfu um að áður ákveðin aðalmeðferð fari fram.

Dómari gaf sækjanda og verjanda kost á að tjá sig um lagaatriði og ákvörðun viðurlaga. Við umfjöllun um lagaatriði kom fram í máli sækjanda að heimfæra ætti brot ákærða samkvæmt lið I. í ákæru undir 244. gr. almennra hegningarlaga nr. 19/1940 en. sbr. mgr. 22. gr. laganna eins og gert er í ákæru til vara. Dómari er á sama máli og verjandinn varðandi heimfærslu til refsiákvæða í ljósi þess að um auðgunarbrot er að ræða eins og verjandi benti á.

Ákærði sem fæddur er 21. október 1978 á ekki að baki neinn sakarferil sem hefur áhrif við ákvörðun refsingar í þessu máli. Hann hefur játað brot sín án undanbragða bæði í dómi og hjá lögreglu og verið hjálplegur rannsóknaraðilum við að upplýsa málið og koma þýfi til skila. Við ákvörðun refsingar er einnig m.a. litið til 5. og 8. tl. 70. gr. almennra hegningarlaga.

Þykir refsing ákærða hæfilega ákveðin 30 daga fangelsi sem rétt þykir að skilorðsbinda til tveggja ára eins og nánar greinir í dómsorði.

Samkvæmt 218. gr. laga nr. 88/2008 um meðferð sakamála ber að dæma ákærða til greiðslu sakarkostnaðar eins og segir í dómsorði.

J-kk-nf M-kk-nf fulltrúi lögreglustjórans á Suðurnesjum sótti málið.

S-kk-nf S-kk-nf héraðsdómari kveður upp dóminn.

DÓMSORÐ:

Ákærði, P-kk-nf B-kk-nf K-kk-nf, sæti fangelsi í 30 daga, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 76.575 krónur sem er þóknun skipaðs verjanda, L-kk-ef R-kk-ef hdl., að teknu tilliti til virðisaukaskatts.

S-kk-nf S-kk-nf